Ο Δήμος Καβάλας, η Επιτροπή Ισότητας των Φύλων του Δήμου Καβάλας, η ΔΗΜΩΦΕΛΕΙΑ, το Δ.Η.Π.Ε.Θ.Ε. Καβάλας, το Ινστιτούτο Πρόληψης και Θεραπείας της Βίας και Προώθησης της Ισότητας των Φύλων BIA-STOP και το Συμβουλευτικό Κέντρο Γυναικών του Δήμου Καβάλας, με αφορμή τη Διεθνή Ημέρα για την Εξάλειψη της Βίας κατά των Γυναικών θα πραγματοποιήσουν την προσεχή εβδομάδα από 23-30 Νοεμβρίου 2015 δράσεις ενημέρωσης και εκδηλώσεις ευαισθητοποίησης των πολιτών αναφορικά με το ζήτημα της κακοποίησης των γυναικών.

Οι εκδηλώσεις που θα πραγματοποιηθούν θα είναι αθλητικές, κοινωνικές, πολιτιστικές και καλλιτεχνικές.

Πρόκειται για θεατρικά δρώμενα που θα πραγματοποιηθούν στην πλατεία του ΕΟΤ από το θέατρο των πολιτών και τη θεατρική ομάδα « ΄Ανω θρώσκω», επιδείξεις αυτοάμυνας από το BIA- STOP, ενημέρωση των μαθητών στη Δημοτική Βιβλιοθήκη Καβάλας από τα στελέχη του Συμβουλευτικού Κέντρου Γυναικών με τίτλο « Τα διαφορετικά πρόσωπα της βίας» και μία σύνδεση- έκπληξη μέσω skype με την Metropolitan Police Service (πρώην Scotland Yard) στο Λονδίνο, όπου την ίδια ημέρα θα πραγματοποιείται αντίστοιχη εκδήλωση κατά της βίας των γυναικών.

Φορείς της πόλης υπό την αιγίδα του Δήμου Καβάλας θα βρεθούν κοντά στους πολίτες μεταδίδοντάς τους το ηχηρό μήνυμα κατά της βίας των γυναικών:

1. Γενικό Νοσοκομείο Καβάλας
2. Αστυνομία Καβάλας
3. Πυροσβεστική
4. Δευτεροβάθμια Εκπαίδευση Καβάλας
5. ΚΕΘΕΑ Κιβωτός- Καβάλα
6. Σύλλογος ΠΝΟΗ- Καβάλα
7. Τράπεζα Χρόνου- Στηρίζω
8. Αγ. Νέστωρ
9. Europe Direct Ξάνθη
10. ΠΟΑΣΥ- Καβάλα
11. Δομή Απασχόλησης και Σταδιοδρομίας Δημοκριτείου Πανεπιστημίου
12. ΄Ενωση Καλαθοσφαίρισης Καβάλας
13. Ποδοσφαιρική ομάδα Α.Ο.Καβάλας
14. Γυναικεία ομάδα βόλλεϋ Α.Ο.Καβάλας
15. Σύλλογος Αρχαίας Ελληνικής Φιλοσοφίας
16. Θεατρική μηχανή
17. ΑΝΩ ΘΡΩΣΚΩ
18. Θέατρο των Πολιτών